**О Т Ч Е Т Е Н Д О К Л А Д**

***за дейността на Народно Читалище „Кирил и Методий – 1962”,***

***с. Мелница, общ. Елхово за 2023 година***

Народните Читалища са мястото, където широк кръг хора общуват с различни изкуства и се занимават с творчество. Тук човек се стреми да реализира онази част от себе си, която по различни причини е останала в сянка, но търси път за изява. Те продължават своята мисия на обединители, защото принадлежат на всеки български гражданин решил чрез изкуството и книгата да постигне емоционално удовлетворение и да намери дом за своите мечти. Читалищата и библиотеките в малките населени места, каквото е и нашето село, останаха единствени огнища на действителна култура. То е място, което съединява и сплотява различни етноси и поколения, обединявайки ги в името на доброто и център за тяхното общуване. Читалището ни е място за социално равенство, винаги отворено за всички жители и гости на селото.

Основни функции и задачи на институцията са: отстояване на позицията за водещо културно средище, обогатяване на културния живот, развитие на библиотечната дейност, съхраняване на народните обичаи и традиции, развитието на културните процеси чрез партниране чрез партниране с местното самоуправление. Основните задачи през изминалата година бяха поддържане на общодостъпна библиотека, работа със самодейните детски колективи и групи от самодейци, и осигуряване участието им в различни изяви и фестивали

1. Дейност на читалищното настоятелство.

През изтеклия период Читалищното настоятелство е провело четири заседания, на които са разгледани множество въпроси и са взети решения по тях. По-важни решения са :

- Приемане на отчет и план за работата на читалището

- Утвърждаване на бюджет

- Отчети за финансовото състояние

- Утвърждаване на участието на самодейните ни състави в различни изяви

- Отчет и план за работата на библиотеката и др.

2. Дейност на библиотеката

Писмеността е една от най-значимите прояви на общочовешката култура, и никое друго събитие не може да се мери с книгата. Четенето е кауза, библиотеката насърчава четенето и ученето през целия живот. Това наложи основната цел на библиотечната дейност да бъде насочена към привличане на читатели от най-ранна възраст и непрекъснато обновяване на библиотечния фонд.

От 24 до 28 април – Седмица на детската книга. И през тази година продължи работата с деца и ученици от селото. Организираха се групови посещения на деца и ученици в библиотеката през цялата година. Индивидуално се включиха и всички ученици от селото – четоха приказки, детски стихове, отгатваха гатанки, възторжено разглеждаха богато илюстрираните нови книжки. На тях, на по-малките ученици от начален курс, се обръща особено внимание с цел зараждане на интерес и любов към книгата. По-големите се запознаха с томовете нова литература.

Проведени са срещи с учениците от начален курс на тема „Обичам да чета” и „Моята любима книжка”.

През лятната ваканция се оказваше съдействие на учащите се за набавяне на художествена литература, препоръчана им от съответните училища. Учениците се запознаваха с изискванията, условията и начина на ползване на необходимата им литература в библиотеката.

За ваша информация библиотеката разполага с:

1. Библиотечен фонд – 3647 броя библиотечни единици

2. Новонабавена литература – 16 броя на обща стойност 310 лв.

3. Дарена литература – 57 броя

4. Брой читатели – 23

5. Брой посещения – 1032

3. Развитие на художествената самодейност

През отчетната година са развивали дейност две детско-юношески читалищни групи: Лазарска група, включваща шест девойки и Коледарска куда от осем деца и юноши. Участниците и в двете групи с ентусиазъм разучаваха нови песни от нашето село и в съответните дни сърдечно благословиха всеки дом, жител и гост на селото.

Коледарската група участва в „Oбщински коледарски празник”, гр. Елхово, за което получи грамота и награда.

Лазарската група взе участие в обичая Лазаруване. Момичетата се представиха достойно и спечелиха симпатиите на жителите на селото.

Девойките взеха участие във Шести фолклорен фестивал „Тунджа пее и танцува – 2023”. С участието си донесоха на читалището морална и материална награда.

Организиране и отпразнуване на местни празници и обичаи:

21 януари – Ден на родилната помощ – организирано младите майки и жените от селото с почит и благодарност си спомнят за тези хора, които са били до тях в най-значимия ден от живота им.

19 февруари – Отбелязване на годишнината от обесването на Васил Левски с постер и четене на стихове с учениците.

1 март – Баба Марта – децата изработиха мартеници и изготвиха изложба.

3 март – Национален празник на България – изготвен бе постер и поздрав от читалищното ръководство.

8 март – Международен ден на жената

16 април – Лазарките ,с медните си гласчета, отново огласиха селото.

6 май – Гергьовден и традиционен събор на селото

24 май – Ден на славянската писменост и култура – отбелязан с подходящи агитационни материали.

26 май – Лазарската група взе участие във фолклорен фестивал „Тунджа пее и тацува”, гр. Елхово. Групата спечели второ място и парична награда.

1 юни – Международен ден на детето – проведе се конкурс за рисунка. Творбите на децата бяха подредени в библиотеката.

3 септември – Лазарска група участва в празника на храма в месноста „Дрънчи дупка”

16 септември – участие в конкурса Традиционна тракийска баница”, гр. Елхово. Спечелихме грамота и парична награда.

22 декември – Дядо Коледа посети най-малките деца, изслуша стихчетата им и им раздаде подаръци и лакомства.

Надяваме се през следващата година, с вашето активно съдействие да разширим и обогатим дейността на нашето читалище.

Председател:…………………

(М. Динчева) /